heeft marien weduwe gielijs wilen lorain brued des vors colijns
was verweerde in dande Aldair de vors colijn en mycha den
vors mychiele aenspraken voir hue kynsgedeelte vanden houte dat
lestwerf was gewassen op een half boender bosch gelegen te nethen
ter plaetsen geheten te broec wel hout de vors mychiel fricx
aengevert hadde en te hemwert getogen boven dien dat lovain
wilen van pekerot vader des vors colijns en oudevad des
vors mychie le charlir den vors bosch alle zijnen duerdach
hielt als zijn proper erve en dair uut sterf als uut
zijnen erve en dat zij noch hue vorders vanden selven
goeden noyet vertegen en hadden bieden van desen ende
meer anden pointen thoenesse Hopen wair zij huers vmets
volcomen consten dat hen hue kynsgedeelte int vors hout
bijden vors mycheele fricx gerestitueert soude worden ter
goeder knapen prijse dair op de selve mychiel friex
hem verantwerden boot te bewisen dat gielis wilen lorain
sijn vorsete den vors bosch alle zijnen duerdach na doot van
zijnen vader en moeder toesiende zijnd wederptien vors als
zijn prop goet en kynsgedeelte gehouden en gehanteert hadde
en zijn wijf als weduwe dair na en hij noch dair na dat
hij de selve zijn huysvruwe getruwet hadde met meer anden
pointen bij hem innegeleeght pnterende ten uutersten
want sijn huysvruwe noch eenen wettigen zone levende
hadde vanden vors wilen gielise huen man dat hij vand
gronde van desen goeden tegen de vors aenleggen gherne
met zijnen bescheide te rechte comen woude ter plaetsen d
dat behoirde Hopen dair met te gestane en dat de vors
aenleggen te vroech op sijn souden hem van eniger bladinge
te volghen voir derre tijt toe dat zij den gront metten
rechte gewonnen hadden Hier op worden beide de vors
ptien gewijst tot huen bethoene dwelc in wedersijde aen
gehoert pnteerde noch de vors mychiel faid zoe verre
sijn vors wederptie inden hof comen wouden ende hem
ute